
श्रीजुगलकिशोरजी मुख्तार सरसावा (सहारनपुर) ने अपनी 
दिवंगता दोनों पुत्रियो सन्‍्मती ओर विद्यावती की स्मृतिमे एक 
हजारकी रकम सन्मति-विद्या-निधि' के रूपमे कुछ वे हुए बीर- 
सेवा-मन्दिरका सत्साहित्यके प्रकाशनाथ सुपुर्दे की थी । उसी निधि 
से 'सन्मति-विद्या-प्रकाशमाला' चालू की गई, जिसका लक्ष्य है 
सन्मति जिनन्द्रकी विद्याका--भगवान महावीरके तत्त्वज्ञान और 
सदाचारका--सहज-बाधगम्य-रीतिस प्रकाशमे लाना । इस 
प्रकाशमालाम अब तक १ अनकान्त-रस-लहरी, २ श्रीवाहुब॒लि- 
जिनपूजा, ३ सेवाधर्म ओर ४ परिश्रहका प्रायश्चित्त नामकी चार 
पुस्तके क्रमश. प्रथम, दुतीय, चतुर्थ ओर पंचम प्रकराशके रूपमे 
प्रकाशित हो चुकी है, द्वितीय प्रकाशका स्थान रिक्त था जिसकी 
पूर्ति 'समन्तभद्र-विचार-दीपिका' के इस प्रथम भाग-द्वारा की- 
जा-रही है। इस पुस्तकके और भी भाग यथासमय निकाल 
जायेंगे । दूसरी शताब्दीके अप्ठितीय विद्वान स्वामी समन्तभद्र 
एक बहुत बड़ तत्त्ववेचा आचाये हो गये है जा अपन समयमे 
वीर-शासनकी हज़ार गुणी बृड्धि करत हुए उदयको प्राप्त हुए हे, 
ऐसा एक पुरातन शिलालेखमे उल्लेख है । लोकहितकी हृष्टिसे 
उनके विचारोंकों प्रचारमे लाकर विश्वमे फेज्नानेकी इस समय 
बड़ी ज़रूरत है । इसी दृष्टिको लकर यह पुस्तक लिखी गई, 
प्रकाशित की गई ओर प्रचारकोके लिए मूल्य भी कम १४) रु 
सेंकड़ा रक्खा गया है। आशा है समन्तभद्गके विचारो एवं तच्व- 
ज्ञानके प्रेमी इस पुस्तकके प्रचार ओर प्रसारमे यथेष्ट हाथ बटाएँगे 
झ्रोर उससे दूसरे भागोंकों भी शीघ्र प्रकाशमे लानेका अवसर 


प्राप्त होगा | 


पे जड़े न 9 

श्रीवद्धमानमभिनम्य समन्तमभद्र 
सद्वोध-चारुचरिता-5नघवाक्‌-स्वरूपस्‌ । 
तच्छास्त्र-वाक्य-गत-भद्र विचार-मालां 
व्याग्थ्यामि लोक-हित-शान्ति-विवेकबृद्ध्ये ॥१॥ 


प्रास्ताविक 

उक्त मगलपद्यके साथ जिस विचार-दीपिकाका प्रारम्भ किया 
जाता है वह उन म्वामी समनन्‍्तभद्रके विचारोकी --उन्हींके शास्त्रों 
परसे लिये गये उनके सिद्धान्तसूत्रो, सूक्तों अथवा अभिमतोकी-- 
व्याख्या होगी, जा सद्बांधकी मर्ति थे-जिनके अन्तःकरणमे 
देदीप्यमान किरणंके साथ निमल ज्ञान-सूर्य स्कुरायमान था-- 
सुन्दर सदाचार अथवा मचारित्र ही जिनका एक भूषण था, और 
जिनका वचनकलाप सदा डी निष्पाप तथा बाघारहित था, ओर 
इमीलिये जो लोकमे श्रीवर्धमान थें--वाह्या भ्यन्तर दोनो प्रकारकी 
लक्ष्मीसे-शाभास वृद्धिका प्राप्त ८ - ओर आज भी जिनके बचनो 
का सिक्का बड़े बड़े विद्वानोंके दृदयापर अकित हैं क । 


$# स्वामी समन्‍्तभद्रका विशेष परिचय पानेके लिये देखो, लेखकका 
लिखा हुआ 'स्वार्मी समन्‍्तभद्रर' उतिहास तथा 'सत्माचु-स्मरस-मंगलपाठ! 
के अन्तर्गत 'स्वामि-समन्तभद्र-स्मरगा । 

जरा 


वास्तवमें स्वामी समन्‍्तभद्रकी जो कुछ भी वचन-प्रवृत्ति 
होती थी वह सब लोककी हितकामना--लोकमे विवेककी जाग्रति, 
शान्तिकी स्थापना ओर सुख-बृद्धिकी शुभभावनाको लिये हुए 
होती थी । यह व्याख्या भी उसी उद्द श्यका लेकर--लोकमे हित 
की, विषेककी ओर सुख-शान्तिकी एकमात्र बृद्धिके लिये--लिखी 
जाती है । अथवा यो कहिये कि जगतका स्वामीजीके विचारोका 
परिचय करान आर उनस यथप्ट लाभ उठानका अवसर दनेक 
लिये ही यह सब कुछ प्रयत्न किया जाता हैं । में इस प्रयत्नमे 
ऋषह्ॉतक सफल है। सकू गा, यह कुछ भी नहीं कहा जा सकता । 
म्वामीजीका पवित्र ध्यान, चिन्तन ओर आराधन ही मेरे लिये 
एक आधार होगा--प्राय. व ही इस विपयमे मेरे मुख्य सहायक- 
मददगार अथवा पथप्रदर्शक होगे । 

यह में जानता हूँ कि भगवान समन्तभद्रम्वा्मीके वचनोका 
प्ररा रहस्य समकने ओर उनके विचारोका पूरा माहात्म्य प्रकट 
करनेके लिये व्यक्तित्वरूपस मैं असमथ हूँ, फिर भी “अशेष 
माहान्म्यमनीरयन्नपि शिवाय सस्पशमिवाउम्रताम्बुधे "-- अमृत 


समुद्रके अशेष माहात्म्यका न जानते आर न कथन करत हुए भी 
उसका संस्पश कल्याणकारक होता है स्वामीजीकी इस सूक्तिके 
अनुसार ही मेने यह सब प्रयत्न किया हैं । आशा है दीपिका- 
रूपसे मेरी यह व्याख्या आचाय महादयके विचारों ओर उनके 
वचनोके पूरे माहात्म्यका प्रकट न करती हुई भी लोकके लिये 
कल्याणरूप ह।गी ओर इसे स्वामी जीके विचाररूप-अम्रतसमुद्रका 
केबल संम्पशे ही समझा जायगा । 


श २७ ) 
उकाए ,फय 
(०७) 


१ 
स्व-पर-वेरी कोन 


स्व-पर-वेरौ--अपना ओर दूसरोका शत्रु-कोन ? इस 
प्रश्तका उत्तर ससारमस अनेक प्रकारसे दिया जाता है ओर हिया 
जा सकता है। उदाहरणके लिये-- 

१, स्वपरवेरा बढ हू जा अपने बालकोका शिक्षा नही देता, 
जिसस उनका जांवन खराब हाता हैँ, आर उनके जीवनकी 
खराबीस उसका भी दु ख-कष्ट उठाना पड़ता है, अपमान- 
तिरस्कार भागना पडता है ओर सत्संततिके लाभोसे भी वंचित 
रहना हाता हैं । 

रबेरी वह है जो अपने वच्चोकी छोटी उम्रमे शादी 
करता है, जिसस उनकी शिक्षा बाधा पड़ती है ओर वे सदा ही 
दुब्नेल, रागी तथा पुरुपार्थशीन-उत्साहविहीन बने रहते है अथवा 
अकालमस ही कालके गालमे चले जाते है । और उनकी इन 
अवस्थाओस उसको भी बराबर दुःख-कष्ट भोगना पड़ता है । 

३. स्वपरवरी वह हे जो धनका ठीक साधन पासमे न होने 
पर मीं प्रमादादिक वशीभूत हुआ रोज़गार-धंधा छोड़ बैठता है--- 
कुटुम्बक प्रति अपनी ज़िम्मंदारीका भुलाकर आजीविकाके लिये 
काइ पुरुपार्थ नहीं करता, और इस तरह अपनेका चिन्ताओमे 
डालकर दु खित रखता हे और अपने आश्रितजनो-बालबच्चों 
आदिको भी, उनकी आवश्यकताएँ पूरी न करके, सकटमे डालना 
तथा कष्ट पहुँचाता है । 

४ स्वपरवैरी वह है जो हिंसा, मूठ, चोरी, कुशीलाडि दु:फरम 
करता है, क्‍योंकि ऐसे आचरणोके द्वारा वह दूसरोंको ही कष्ट तथा 
हानि नहीं पहुँचाता बल्कि अपने आत्माकों भी पतित करता है 

ओर पार्पोसे बाँवता है, जिनका दुखदाई अशुभ फल उसे इसी 
जन्म अथवा अगले जन्ममें भागना पड़ता हैं । 

इसी तरहके और भी बहुतस उदाहरण डिये जा सकते है । 
परन्त स्वामी समस्तभद्र इस प्रश्न पर एक दसरे ही ढगस विचार 
करते है ओर वह एसा व्यापक विचार है जिसमे दूसरे सब 
विचार समा जाते ह । आपकी हृष्टिस व सभी जन स्व-पर-बेरी 
है जो ण्कान्तगरहरक्तः है ( एकान्तग्रहरक्ता स्वपरवेरिण- )। 
अथाीोत जा लोग एकान्तके ग्रहणम अआसक्त है -सथंथा एकान्त- 
पक्तके पत्तपाती अथवा उपासक हे--आर अनकान्तका नहीं 
मानते--वस्तुमे अनक गुरण-धर्मोके हाते हुए मी उसे एक ही गुण- 
घमरूप अंगीकार करत हँ वे अपन ओर परक वैरी ह। आपका 
यह विचार देवागसकी निम्नकारिकाके 'एकान्तग्रहरफ्तपु” “स्वपर- 


बैरिष' इन ठो पदी परम उपलब्ध होता है - 


कुशला5कुशलं कर्म परलोकश्व न कचित | 
एकान्त-पग्रह-रक्तेपु नाथ ! स्व-पर-ब्रेरिप्‌ || ८ 
इस कारिकामे इतना आर भी बतलाया गया है कि ए्सी 
ए्कान्त मान्यतावाले व्यक्तियोमेस किसीके य्रहों सी--क्रिसीके भी 
मतसे--शुभ-अशुभ-कमकी. अन्य जन्मकी ओर 'चकार' से इस 
जन्मकी, कमेफलकी तथा बन्ध्-मोत्नाहिककी कोर्ट व्यवस्था नहीं 
बन सकती । और यह सब इस कारिकाका सामानए अथ है | 
विशेष अथवी दृश्टिसे इससे साकेतिकरूप्से यह सी सर्निट्त है 
कि ऐसे एकान्त-पत्षपातीजन स्वपरवेरी केसे ह आर क्योकर उन 
के शुम5शुभकर्मो, लाक-परलाक तथा बन्व-संज्ञादिकी व्यवस्था 
नहीं बन सकती | इस अथका अप्टरसट्ल्ली-जैस टीका-य्नन्‍्थोमे 
कुछ विस्तारके साथ खोला गया है । बाक्की एकान्तवादियोकी 
मुख्य मुख्य कीटियोका वणेन करते हुए उनके सिद्धान्ताका दृषित 


स्व-पर-वैरी कौन ! ७ 


ठहरा कर उन्हें स्व-पर-वेरी सिद्ध करन ओर अनेकान्तको स्व-पर- 
हितकारी सम्यक्‌ सिद्धान्तके रूपसे प्रतिष्ठित करनेका कार्ये स्वयं 
म्वामी समन्‍्तभद्वने अ्न्थकी अगली कारिकाओमे सूत्ररूपसे किया 
है | अन्थकी कुल कारिकाएँ ( इलोक ) १९७ है, जिनपर आचाये 
श्रीअकलंकदेवने 'अप्टशती' नामकी आठसो श्लाक-जितनी बृत्ति 
लिखी हे,जो वहुत ही गूढ़ सृत्रोमे है, ओर फिर इस वृत्तिको साथ 
से लकर श्रीविद्याननल्दाचायन “अप्टसटल्री' टीका लिखी है. जो 
आठ हजार श्लोक-परिमाण हैं आर जिसमे मूलग्रन्थके आशयको 
खालनेका भारी प्रयत्न किया गया है | यह अप्टसहस्नी भी बहुत 
कठिन है, इसके कठिन पदोका सममभनेके लिये इसपर आठ हज़ार 
श्लोक-जितना ण्क संस्कृत टिप्पण भी वना हुआ है; फिर भी 
अपने विपयको प्री तोरस समभकनेके लिये यह अभीतक कप्र- 
सहस््री' ही बनी हुई हैं। ओर शायद यही वजह है कि इसका 
अब्र तक हिन्दी अनुवाद नहीं हा। सका । एसी हालतमे पाठक 
समझ सकते है कि स्वामी सम्न्तभदका मूल 'देवागम' ग्रन्थ 
कितना अधिक अथंगोरबका लिये हए हैं । अकलकदेवन तो उसे 
मम्पण पदाथतक्वोफा अयना पविपप्र करनेवाला म्थाद्वादरूपी 
पुरयाइधितीयथे' लिखा है । इस लिय मेरे जैसे अन्पन्नों-द्वारा 
समनन्‍्तभक्रके विदारोकी व्याख्या उनको स्पश करनेके सिवाय और 
कया हा सकती हें ? इसीस मेरा यद प्रयत्य -ी साधारण पाठकोके 
लिये हे--विशेषज्ञोक लिये नदी | अन्तु, इस प्रासगिक्र निवेदनके 
बाद अब से पुन. प्रऊत विषय पर आता हैं ओर उसको सक्तेपमे 
ही सावारण जनताके लिये कुल म्पष्ट कर देना चाहता हूँ । 
वास्तवमे प्रत्यक् वस्तु अनेकान्ताव्मक है--उसमे अनेक अन्त- 
घर; गुण-स्थभाव अग अथवा अंश है। जो मनुष्य किसी भी 
वस्तुकी एक तरफस देखता है--उसके एक ही अन्त-धर्म अथवा 
गुण-स्वभाव पर दृष्टि डालता है--वह उसका सम्यग्द्रष्टा ( डसे 


८ समन्तभद्र-विचारें-दीपिका 


ठीक तौरसे देखने-पहिचाननेवाला ) नहीं कहला सकता । 
सम्यर्द्रष्टा होनेके लिये उसे उस वस्तुकों सब ओरसे देखना 
चाहिये और उसके सब अन्तो, अगो-धर्मो अथवा स्वभावों पर 
नज़र डालनी चाहिये | सिक्‍्केके एक ही मुखको देखकर सिक्‍्केका 
निणेय करनेवाला उस सिक्केको दूसरे मुखसे पड़ा देखकर वह 
सिक्‍का नहीं समझता ओर इस लिये धोखा खाता हैं । इसीसे 
अनेकान्तरष्टिका सम्यस्दट्रि ओर एकान्तदष्टिको मिथ्यारष्टि 
कहा हे &। 

जो मनुष्य किसी वस्तुके एक ही अन्त, अग, परम अथवा 
गुण-स्वभावको देखकर उसे उस ही स्वरूप मानता है -दूसरे रूप 
स्वीकार नहीं करता--ओर इस तरह अपनी एकान्त धारणा बना 
लेता है ओर उसे ही जैस तेसे पुप्ट किया करता है, उसको 
ककान्त-ग्रहरक्त', एकान्तपक्तरती अथवा सवंधा एकान्तवादी 
कहते है। ऐसे मनुष्य हाथीके स्परूपक्रा विधान करनेवाले जन्मान्ध 
पुरुषोकी तरह आपसे लड़ते कगडते है ओर एक दूसरेसे शत्रुता 
धारण करके जहाँ परके वेरी बनते है वहाँ अपनेको हाथीके 
विषयसे अज्ञानी रखकर अपना भी अठित साधन करनेवाले तथा 
कभी भी हाथीस हाथीका काम लेनेसे समथ न हो सकने वाले 
उन जन्मान्धोंकी तरह, अपनेकी वम्तुस्वरूपसे अनमिन्न रखकर 
अपना भी अहित साथन करते हैं ओर अपनी मान्यताको छोड 
अथवा उसकी उपेक्षा किये बिना कभी भी उस वस्तुसे उस वस्त 
का ठीक काम लेनेसे समथ नहीं हा। सकते, ओर ठीक काम लेनेके 
लिये मान्यताको छोड़ने अथवा उसकी उपेक्षा करनेपर स्वसि द्वान्त- 


#8 अनेकान्तात्महष्टिस्ते सती झून्‍्यो विषयंय । 


तत' सर्व मृषोक्‍त स्थात्तदयुक्त स्वधातत* ॥॥ 
+स्वयम्भस्तोत्रे, समन्‍्तभद्र . 


स्व-पर-वैरी कौन ? ६ 


विरोधी ठहरते है; इस तरह दोनों ही ग्रकारस वे अपने भी बैरे 
होते है। नीचे एक उदाहरणा-द्वारा उस बरातका और भी स्पष्ट 
करके बतत्ााया जाता है-- 


एक मनुष्य किसी वेद्यको एफ रागापर ऊुचलऊा प्रयाग करता 
हुआ देखता है ओर यह कद्दते हुए भी खुनता है कि 'कुचला 
जीवनदाता हे, रोगकी नशाता है ओर जीवनी शक्तिका बढ़ाता 
है। साथ ही, वह यह भी अनुभव करता है कि वह रागी कुचल 
के खानस अच्छा तन्दुरुम्त तथा हृष्टपुष्ट हागया । इस परम व, 
व्यपनी यह णएकानत धारणा बना लता है कि 'कुचला जावनदाता 
है, रोग नशाता है और जीवनी शक्तिको बढ़ाकर मनुष्यका हृष्ट- 
पुष्ठ बनाता हैं । उस मालूम नहीं कि कुचलस मारनका--जीवन 
का नप्ट कर देनका--भी गुण है, ओर उसका प्रयाग सब रोगों 
तथा सब अवस्थाओम सम्ानरूपसे नहीं किया जा सकता न 
उस सात्राक्ी ठीक खबर है, और न यही एता है कि पह वैद्य भा 
कूचलके दूसरे मारकगुणस परिचित था, ओर इस लिये जय वह 
उस जीवनी शक्तिका बढानके कामस लाता था तब बह दूसरी 
देब्राइयोके साथ उसका प्रयाग करके उसकी गारक शक्तिका 
देबा देता था अथवा उस उन जीवजन्तुओके घातके कामसे लता 
था जा रोगीके शरीर जीवनी शक्तिका नष्ट कर रहे हो । ओर 
इस लिये वह मनुष्य अपनी उस एकान्त घारणाके नुसार अनक 
रोगियोका कुचला देता हैं तथा जल्दी अच्छा करनकरी धुन 
अधिक मात्राम भी द देता है । ननीजा यह होता हैं कि वे रागी 
मर जाते है या अधिक कप्ट तथा बदना उठात है ओर वह 
मनुष्य कुचलेका ठीक प्रयोग न जानकर उसका मिथ्या प्रयाग 
करनेके कारण दण्ड पाता है, तथा कभी स्वयं कुचला खाकर 
अपनी प्राणहानि भी कर डालता है । इस तरह कुचलेके विपयमे 
एकान्त आग्रह रखनेवाला जिस प्रकार स्व-पर-वेरी हाता है उसी 


१० समन्तभद्ग-विचार-दीपिका 


प्रकार दूसरी यस्तुओके विषयमे भी एकान्त हठ पकड़ने बालोंकों 
स्व-पर-बैरी सभभाना चाहिये । 

सच प्रद्धिये तो जा अनेकान्तके ठेपी है बे अपने एकान्तके 
भी द्वेपी है, क्योकि अनेकान्तके बिना वे एफ्रान्तका प्रतिप्ठित 
नहीं कर सकते-अनेकान्तके बिना टकान्तका अस्तित्व उसी 
तरह नहीं बन सकता जिस तरह कि सामान्यके ब्रिना विशेषका 
या द्रव्यके बिना पर्यायक्रा अम्तित्य नहीं बनता । सामात्य ओर 
विशेष, अस्तित्व और नास्तित्तव तथा नित्यल ओर अनित्यतव 
परम जिस प्रकार परस्परमे अविनाभाव-सम्बन्धकों लिये हुए है- 
एकके बिना दूमरेका सद्भाव नहीं बनता --उसी श्रकार एकान्त 
ओर अनेकान्तमे भी परस्पर अविनाभाव-सम्बन्ध है । ये सब 
मप्रतिपक्षघर्म एक ही वस्तुमे परस्पर अपेक्षाका लिए हुए होते है। 
उदाहरणके तोरपर अनामिका अंगुली छोटी भी है ओर बड़ी 
भी--कनिष्टास वह बड़ी हैं ओर मध्यमास छोटी है । इस तरह 
अनामिका में छाटापन ओर बडापत दोनो धर्म सापेत्न है, अथवा 
छोटी है और छोटी नहीं है एस छोटेपनके अम्तिव और नाम्ति- 
त्वरूप दा अविनामावी धर्म भी उसमे सापेत्नरूपसे पाये जाते 
है अपचाको छोट देसपर दोनोमेस के नी तरस यही बनता। 
उसी पक्ार नहींके प्रत्येक तटसे इस परारपन्न ओर उस पारपनके 
दोनों धर्म होते हे और थे सापेत्ञ देनिसे हो अविराधरूप रहते है। 

जो धर्म एक टी वस्तुमे परस्पर अपेज्ञाको लिये हुए टोत है वे 
अपने और दसरेके उपकारी ( मित्र ) होते ५ ओर अपनी तथा 
दुसगेकी सत्ताको बनाये रखते है। टोर ला भसस परग्पर अपेज्ञाकी 
लिये हए नहीं होते वे अपसे ओर दूसरेके अपकारी ( श्र ) देते 
है. -स्व-पर-प्रशाशक होते है, ओर इसलिये न अपनी सचाफो 
कायम रस सकते है और न दूसगेकी । इसीसे स्थामी समन्‍्तभद्रने 
अपने स्वयंभूस्तोत्रम भी-- 


स्व-पर-वेरी कान १५ 


“प्िथो5नपेक्षा; स्व-पर-प्रशाशिनः”” 
“परस्परेक्षाः स्व-परोपकारिणः” 


इन वाक्योके द्वारा इसी सिद्धान्तक्री स्पष्ठ घापणा की हे । 
आप निरपेक्षनयोको मिथ्या ओर सापेक्षनयोकों सम्यक्‌ बतलाते 
है। आपके विचारसे निरपेक्षनयोका विपय अथक्रियाकारी न होने 
से अवस्तु है ओर सापेक्षनयाका विषय अरथकृत्‌ (प्रयोजनसाधक) 
होनेसे वस्तुतत््व है 9४ । इस विपयकी विशप चर्चा एवं व्याख्या 
इसी विचारदीपिकाम अन्यत्र की जायगी । यहॉपर सिफ इतना 
४ जान लेना चाहिये कि निरपेक्षनयोका विष्य 'मिया एकान्त! 
ओर सापेज्ञनयोका विपय “सम्यक्‌ एकान्त' है । और यह सम्यक् 
एकान्त ही प्रस्युत अनेकान्तके साथ अविनाभावमम्बन्बको लिये 
हुए हैं। जो मिथ्या एकान्तके उपासक होते है उन्हें ही 'एकान्त- 
ग्रहरक्त' कहा गया है. व ही 'सवधा एकान्तबादी' कहलाते हैं और 
उन्हें ही यहां 'स्वपरवेरी”! समझना चाहिये | जा सम्यक्‌ एकान्तके 
उपासक होते ह उन्हें 'णकान्तग्रह्रक्त' नहीं कहते, उनका नेता 
स्थात! पढ़ होता है, वे उस एकान्तकों कथंचिन रूपणे स्वीकार 
करते है, इसलिये उसमे सबेधा आसक्त नहीं होते ओर न प्रतिपक्ष 
पराका णिराघ अथवा लिराकरशा री हरते *--सापेक्षायस्थामे 
विचारके समय प्रतिपक्ष घश्की 7पेन्ना न हादेस जूस प्रति एक 
प्रकारकी <पेज्षा तो दागी हे किनत उसका धिराव अथवा निराकरण 
नहीं होता । और इसीसे वे 'स्व-पर्-बेरी' नर्टी कह जा सकते । 
अन स्थामी संमस्तथद्रक यह एहना बविन्कुल टीऋझ # कि 
“जा एकान्तग्रहरक्त होते है वे म्वयरवैरी हाते है ।! 

अब देखना यह है कि ऐसे म्वपरवेरी एकारतयाडिशेके मनमें 
शुभ-अशुभ-कमे, कर्मफल, सुख्ब-दु ख जन्म-जन्मान्तर ( लोक- 


४४ निरपेक्षा नया मिथ्या* सापेक्षा वस्तु तेड्थंकृत ॥ १०८ ॥ ->देवागम 


श्र समन्तभद्र-विचार-दोपिका 


परलोक ) ओर बन्व-मोक्षादिकी व्यवम्धा केस नहीं बन सकती । 
बात बिल्कुल स्पष्ट है, ये सव अवम्थाम चूँकि अनकान्ताश्रित 
हैे-अनकान्तके आश्रय बिना इन परस्पर विरुद्ध मालूम पड़न 
वाली सापेक्ष अवस्थाआकी काई म्बतन्त्र सत्ता अथवा व्यवस्था 
नही बन सकती--, इसलिये जा अनकान्तके वे री है--अने कान्त- 
सिद्धान्त द्वेप रखते है--उनके यहा ये सब व्यवस्थाएँ सघटित 
नहीं हो सकतीं । अनकान्तके प्रतिपवस क्रम-अक्रमका प्रतिपंध ही 
जाता ह, क्योकि क्रम-अक्रमकछी अनकान्तक साथ व्याप्रि हें । जब 
अनकानत ही नहां तब क्रम-अक्रमकों व्यवस्था केंन बन सकती हू? 
अथात द्रव्यके असावस जिस प्रकार शुख-पर्थायका आर दृक्षके 
अभावम शीशभ, जामन, नीम, आम्राटिकां कोई व्ययस्था नहीं 
बन सकती उसी प्रकार अनकान्तक अभाव क्रम-अक्रमकी मसं। 
व्यवस्था नहीं बन सकती। क्रम-अक्रमकी व्यवस्था न वननस 
अथक्रियाका निषेध है। जाता है, क्याक्ति ऋवक्रियाका क्रम-अक्र 
के साथ व्याप्ति हैं। आर आयथक्ियाके अमावम कर्मादिक नहों 
बन सकते--कर्मादिककी अथक्रियाके साथ व्याप्ति हैं । जब शुम- 

शुभ-कम ही नहीं वन सकते तब उनका फल सुख-दुख, फल- 
भागका क्षेत्र जन्म-जन्मान्तर ( लाक-परलाक ) ओआर कर्म 

बल तथा छूटलको बात ता कंस बन सकता € साराश यहे 
कि अनकान्तके आश्रय बिना ये सब शुमाउशुभ-कर्मोदिक निरा- 
श्रित हाजाते है, ओर हसलिये सव॒या निव्यादि एकान्तवादियोके 
मतस इनकी काइ ठांक व्यवस्था नहीं बन सक्रती | व यदि 8 
मानत ह ओर तपश्चरणादिक अनुष्ठान-द्वारा सत्कमोका अजन 
करके उनका सत्फत लेना चाहते 6 अथया उर्मोस मुक्त हाना 
चाहते है ता व अपन इस इशका अनकान्तका विराध करक 
बाधा पहुँचाते है, ओर इस तरह मी अपनेकोा स्व-पर-वैरी सिद्ध 
करते है| 


वीतरागकी पूजा क्यो ? १ 


वस्तुत: अनंकान्त, भाव-अभाव नित्य-अनित्य भेद-अमेद 
आदि एकान्तनयोके विरोधकों मिटाकर, वस्तुतत्त्वकी सम्यक- 
व्यवम्था करनेवाला है इसीसे लाक-व्यवहारका सम्यक प्रवतक 
है--बिना अनेकान्तका आश्रय लिये लॉकका व्यवहार ठीक बनता 
ही नही, और न परस्परका वैर-विरोाध ही मिट सकता है। 
टसीलिये अनेकान्तकां पस्मागसका बीज ओर लाकका अद्ठितीय 
[रू कहा गया है -वह सबोके लिये सन्मार्ग-प्रदर्शक है %। जैनी 
नीतिका भी वही मूलाधार हे । जो लोग अनेकान्तका सचमुच 
आश्रय लेते है व कभी म्व-पर-बेरी नहीं होते, उनसे पाप नहीं 
यनते, उन्हें आयदाएँ नहीं सताती, और वे लोकमे सदा ही उन्नत 
उदार तथा जयशील बने रहते ४ । 


त_ 


२ 

हर ८ क्यों 

वीतरागकी पूजा क्‍यों 
जिसकी पृजा की जाती है वह यद्दि उस पूजास प्रसन्न होता 
है, और प्रसन्नताक फलस्वरूप पूजा करनेवालका कोई काम बना 
देता अथवा सुघार देता है ता लोकमें उसकी पूजा साथक समभी 
जाती है । और प्रजास किसीका प्रसन्न होना भी तभी कहा जा 
सकता है जब या ता यह उसके बिना अप्रसन्न रहता हा, या 
उससे उसकी प्रसन्नतामे कुछ वृद्धि होती हा अथवा उससे उसका 
काई दूसरे प्रकारका लाभ पहुँचता है।, परन्तु वीतरागदेवके विषय 
यह सब कझु भी नहीं कहा जा सकता--व न किसीपर प्रसन्न 
हात है, न अप्रसन्न ओर न किसों प्रकारकी काइ इच्छा ही रखते 
है, जिसकी ३ति-अप्र्तिपर उनकी प्रसन्नता-अश्रसनज्नता निभेर 


% नसोति-विरोउ-च्वर्सी लोक॑व्यवहारवतके सम्यक 
प्रस्मागममशा बीज भुततेकग्रुरूजयत्यनकान्त, ॥ 

हो। वे सदा ही पृर्ण प्रसन्न रहते है--उनकी प्रसन्नतामे किसी 
भी कारणने कोई कमी या वृद्धि नहीं हो सकती । ओर जब पूजा- 
अपूजासे वीतरागठेवकी प्रसन्नता या अग्रसन्‍्नताका कोई सम्बन्ध 
नहीं--वह उसकेद्वारा समाव्य ही नहीं--तब यह ता प्रश्न ही 
पैदा नदी हे।ला कि पृजा बल की जाय, कब की जाय, कि 
द्रत्योस फी जाए, किन मन्त्रोल की जाय ओर उसे कोल करें-- 
कोन न कर ? ओर न यह शंका ही की जा सकती है कि अविधि- 
प्रजा करनपर काइ आंन्ष्ठ घाटत हा जायगा, अपड्या किसी 
अधमे-अरशासन-अपावन मनृष्यके पूजा कर लेनपर यह देव 
नाराज़ है। जानगा आर उसको नाराजगीस उस सडप्य तथा 
समचे समाजक्ा किसी हैेबो कापफा साजन बनना पदसा 
क्योंकि ऐसी शाकफा करनपर यह देव वीनराग ही नहीं ठहरगा-- 
उसके बवीतराग हानेसे इनकार करना हागा और उसे भी दूसर 
देवी-देवताओकी तरह रागी-द्धे पी मानना पड़ेगा । इसीसे अक्सर 
लोग जेनियोस कहा करते हैं कि--“जब तुम्हारा देव परम 
वीतराग है, उसे पूजा-उपासनाकी काई ज़रूरत नहीं, कर्ता-हंता 
न होनेसे बट किसीका कुछ टेता-लता भी नहीं, तव उसकी 
पूजा-वन्दरना बयो की जानी है और उससे क्या नतीजा है ?'” 
इल सब वानोंका लक्ष्य्म रखकर स्पामी समन्तसद्र, जो कि 
वीतरागढेवोकी सबसे अधिक पूजाके योग्य समकते थे ओर 
स्वयं भी अनेक स्तुति-स्तोत्रो आविके द्वारा उनकी पूजाम सदा 
सावधान एवं त्प्र रहते थे, अपने स्वयंभूस्तोत्र से लिखते है 


रे 
न पूजयाथस्त्ववि वीतरागे न निन्दया नाथ विवान्त-बैरे । 
पी कर चित्त 
तथापि ते पुण्य-गुण-स्मृतिन: पुनाति चित्त दुरिताञ्जनेम्य:॥ 
अर्थात-है भगवन्‌ प्रजा-वन्दनास आपका कोई प्रयाजन 
नहीं है, क्योकि आप वीतरागी है--रागका अंश भी आपके 


__वीतरागकी पूजा क्यों ९्भर 

आत्मा मे विद्यमान नहीं है, जिसके कारण किसीकी पूजा-वन्दना 
से आप प्रसन्‍न होते। इसी तरह निन्‍्दासे भी आपका कोई 
प्रयोजन नहीं है--कोई कितना ही आपको बुरा कहे, गालियाँ दे, 
परन्तु 3स पर आपका जरा भी क्ञोभ नहीं आसकता, क्योकि 
आपके आत्मासे १रभाव-द्रेपाश विलकुल निकल गया हे- वह 
उसभ विद्यमान ही नहीं ह--जिसस कज्षोम तथा अप्रसन्नतादि 
कार्याक्रा उद्धव हा सकता। एसी हालतसे निनन्‍दा ओर स्तुति 
ठानो ही आपके लिये समान है ->उनस आपका कुछ भी बनता 
या बिगड़ता नहीं है।जह सव ठीक हे, परन्तु फिर भी हम जो 
आपकी पृजा-वन्दनादि करते ह॑ उसका दूसरा ही कारण है, वह 
पृजा-वन्द्रनाहि आपके लिये नहीं-- आपको प्रसन्न करके आपकी 
कृपा सम्पादन करना या उसके द्वारा आपका कोई लाभ पहुँचाना, 
यह सब उसका ध्येय ही नहीं हे । उसका ध्येय है आपके पुण्य- 
गुशोका स्मरण--भावपूर्व क अनुचिन्तन --, जो हमारे चित्को-- 
चिद्रुप आत्माका--पापमलोस छुडाकर निर्मल ए्वं पवित्र बनाता 
है, ओर इस तरह हम उसक छारा अपने आन्‍्माके विकासका 
साधना करते है। इसीस पद्म उत्तराबमे यह सैद्धान्तिक घोषरणा 
की गइ हैँ कि “आपके पुण्य-गुणाका स्मरण हमारे पापमलस 
मलिन आत्माका निर्मल करता हें---उसके विकासमे सचमुच सहा- 
यक हाता है । 

यहाँ घीतराग भगवानऊ पुण्य-गुणोके स्मरणस पापमलसे 
मलिन आउत्माक निमल (पत्िित्र) हैनकी जा बात कही गई हे वह 
बड़ी ही रहस्यपृर्ण है, ओर उसमे जनवमके आतव्मवाद, कमवाद, 
बिकासबाद और उपासनावाद-जेस सिद्धान्तोका बहुत ऊछ रहस्य 
सुक्मरूपमे सनिहित है | इस विपयमे सैने कितना ही स्पष्टीकरण 
अपनी “उपासनातत्त्व' ओर 'सिद्धिसोपान' जैसी पुस्तकोसे किया 
है --स्वयम्भूम्तोत्रकी प्रस्तातनाके 'भक्तियोग और स्तुति-प्रार्थनादि 

रहस्य” नामक प्रकरणसे भी पाठक उसे जान सकते है। यहॉपर 
में सिफ इतना ही बतलाना चाहता हूँ कि स्वामी समन्तभद्रने 
तीतरागठेवके जिन पुण्य-गुणोके स्मरणकी वात कही है वे अनन्त- 
ज्ञान, अनन्तदशन, अनन्तसुख और अनन्तवीयाद्रि आत्माके 
असाधारण गुण है, जो द्रव्यट्रप्टिस सब आत्माओके समान होने 
पर सबकी समान-सम्पत्ति है ओर समी भव्यजीव उन्हें प्राप्त कर 
सकते है । जिन पापमलोन उन गुणोको आच्छादित कर रकखा है 
व ज्ञानावरणादि आठ कर्म है, यागवलस जिन महात्माओन उन 
क्रममलोका दरघ करके आत्मगुणोका पूर्ण विकास किया है व ही 
पृण विकसित, सिद्धात्मा एवं वीतराग कहे जाते है--शेष सब 
मसारी जीव अविकसित अथवा अल्पविकसितादि दशाओमे है 
ओर वे अपनी आत्मनिधिका प्राय. भूले हुए है । सिद्धात्माओके 
विकसित गुणोपरस वे आत्मगुणोका परिचय प्राप्त करते है ओर 
फिर उनमे अनुराग बढ़ाकर उन्हीं साधनो-हारा उन गुगणोंकी प्राप्ति 
का यमन करते है जिनके द्वारा उन सिद्धात्माओने किया था । और 
इसलिय व सिद्धात्मा वीतरागदेव आत्म-विकासके इच्छुक संसारी 
आतव्माओके लिये 'आदशरूप' होते है, आत्मगुणोके परिचयाठियमें 
सहायक होनेस उनके “उपकारी' होते है और उस वक्त तक उनके 
आराध्य' रहते है जबतक कि उनके आत्मगुण पूर्शरूपसे विकसित 

हो जाय॑। इसीसे म्वामी समन्तभद्रने “तत' स्वनि श्रेयमभावना- 
परेबुधप्रवेकैजिनशीतलड्यसे (म्व० ४०) इस वाक्यके द्वारा उन 
बधजन-श्रेष्ठो तकके लिये वीतरागदेवकी पृजाका आवश्यक बत- 
जाया है जा अपने नि.श्रयसकी--आत्मविकासकी--भावनासे 
सदा साथधान रहते है ।ओर एक दूसरे पद्म स्तुति स्तातु साथो:” 
(स्व० ११५) में वीतरागठेबकी इस पूजा-भक्तिकी कुशलपरिणामो 
की हेतु बतलाकर इसके द्वारा श्रेयोमागका सुलभ तथा स्वाधीन 
होना तक लिखा हे | साथ ही. उसी स्तोत्रगत नीचेके एक पद्ममें 

वे योगबलसे आठो पापमलोको दूरकरके संसारमे न पाये जाने 
वाले ऐसे परमसौख्यको प्राप्त हुए सिद्धात्माओ का स्मरण करते हुए 
अपने लिये तद्रप हाने की स्पष्ट भावना भी करते है, जो कि 
बीतरागदेवकी पूजा-उपासनाका सच्चा रूप है -- 


दुरितमलकलंकमष्टक निरुपमयोगबलेन निदहन्‌ । 


अभमवदभप सोख्यवान्‌ भवान्भमवतु मभा5पि भवोपशान्तये। । 

स्वामी समन्तभद्रके इन सब विचारोस यह भल्ले प्रकार स्पष्ट 
हाजाता है कि वीतरागदेवकी उपासना क्यो की जाती है ओर 
उसका करना कितना अधिक आवश्यक है | 


बज कै 


दे 
वीतरागसे प्रार्थना क्यों ? 


वीतरागकी पूजाके प्रतिष्ठित होजाने पर अब यह प्रश्न पैदा 
होता है कि जब वीतराग अहेन्तदेव परम उदासीन एवं कृतकृत्य 
होनेसे कुछ करते-धरते नहीं तब पूजा-उपासनादिके अवसरोपर 
उनसे बहुथा प्रार्थनाएँ क्यो कीजाती है ओर क्यों उनमें व्यर्थ दी 
कतृ त्व-विषयका आरोप किया जाता है 7--जिसे स्वामी समन्त- 
भद्र जैसे महान आचार्योने भी अपनाया है। यह प्रश्न बड़ा ही 
सुन्दर है ओर सभीके लिये इसका उत्तर वांछनीय ण्वं जाननेके 
याग्य है। अतः इसीके समाधानका यहाँ प्रयत्न किया जाता है । 

सबसे पहली बात इस विषयमे यह जान लेनेकी है कि इच्छा- 
पूर्वक अथवा बुद्धिपूनेक किसी कामको करनेवाला ही उसका कर्ता 
नहीं हाता बल्कि अनिच्छापू्वंक अथवा अवुद्धिपूवक कायेका 
करनेवाला भी की होता हैं । वह भी काययका कर्ता होता है 

लक | आज 


जिसमे इच्छा-बुद्धिका प्रयोग ही नहीं वल्कि सद्भाव ( अस्तित्व ) 
भी नहीं अथवा किसी समय उसका संभव भी नहीं है । ऐसे 
इच्छाशून्य तथा वुद्धिविहीन करता कार्याके प्राय. निरमित्तकारण ही 
होते है ओर प्रत्यक्षरूपमे तथा अप्रत्यक्रूपमे उनके की जड और 
चेतन दानो ही प्रकारके पदाथ हुआ करते है। इस विपयके कुछ 
उदाहरण यहाँ प्रस्तुत किये जाते है, उन पर ज़रा ध्यान दीजिये'- 

२) यह दवाड़ अमुक रागका हरन वाली है।' यहाँ दवाइसे 


बिता 


कोई इच्छा नहीं ओर न बुद्धि है, फिर भी वह रागका हरनेवाली 
है--रागहरण कायकी करता कही जाती है; क्योकि उसके निमित्त- 
रोग दर होता है | 
(०) इस रसायनके ग्रसादसे मुझे निरागताकी प्राप्ति हुई । 
यहाँ (रसायन जड़ ओपधियोका समूह होनेसे एक जड पदाथे 
है, उसमें न इच्छा है, न बुद्धि आर न कोई प्रसन्नता; फिर भी 
एक रोगी प्रसन्‍्नचित्तस उस रसायनका संवन करके उसके 
निमित्तस आरोग्य-लाभ करता है ओर उस रसायनसे प्रसनन्‍्नता- 
का आराप करता हुआ उक्त वाक्य कहता । यह सब लाक- 
व्यवहार है अथवा अलकारकी भाषासे कहनेका एक प्रकार हे ! 
इसी तरह यह भी कहा जाता है कि मुझे इस रसायन या दवाई 
ने अच्छा कर दिया' जब कि उसने बुद्धिप्रवेक या इन्छापृ्वक 
उसक शरीरस काइ काम नहीं किया । हॉ उसके निर्मित्तसे शरीर- 
में रागनाशक तथा आराग्यवधक काय जरूर हुआ है ओर इस- 
लिये वह उसका काय कहा जाता है। 
(३) एक मनुष्य छत्री लिये जा रहा था ओर दूसरा मनुष्य 
ना छत्रीके सामनस आ रहा था। सामनेवाले मनुष्यकी दृष्टि 
जब छुत्रीपयर पड़ी ता उसे अपनी छत्रींकी याद आगई ओर यह 
स्मरण हो आया कि “मे अपनी छत्री अमुक दुकानपर भूल 
आया हूँ; चुनोंचे वह तुरन्त वहों गया ओर अपनी छंत्री ले 


वीतरागसे प्राथेना क्‍यों ? १६ 


आया और आकर कहने लगा--'तुम्हारो इस छत्रोका मै बहुत 
आभारी हूँ, इसने मुझे सेरी भूली हुई छत्रीकी याद दिलाई है। 

यहाँ छत्री एक जडवम्तु है, उसमे बोलनकी शक्ति नहीं, वह कुछ 
बोली भी नहो आर न उसने बुद्धिपूवक छुत्री भूलनेकी वह बात 
ही सुकाई है फिर भी चूंकि उसके निमित्तले भूलो हुई छुत्रीकी 
स्मृतियरादिरूप यह सब काये हुआ हैं इसीसे अलकृत भापामे 
उसका आभार साना गया है । 

(9) एक मनुष्य किसी रूपचती स्त्रीको देखते ही उस पर 
आसक्त टागया, तरह-तरह की कल्पनाएँ करके दीवाना बन गया 
ओर कहने लगा--'उस म्त्रीन सतत मन हर लिया, मेरा चित्त चरा 
लिया, मेरे ऊरर जादू कर दिया ! मुझे पागल बना दिया! 
आब मे बकार है आर मुभस उसके बिना कुछ भी करत-धरते 
नहीं बनता | परन्तु उस बचारी म्त्रीफकों इसकी कुछ भी ख़बर 
नद्दी--किसी वातका पता तक नहीं ओर न उसने उस पृुरुपके 
प्रति बुद्धिपबेक मोड़ कार्य ही किया है--उस पुरुपने ही कहीं नाते 
दा उसे देल निया हे, फिर भी उस स्प्रीफे निरमित्तका पाकर उस 
सनुप्य के आत्म-दोपोका उत्तेजना मित्री जोर उसकी यह सब 
“देगा हुई | इसीस वह उसका सारा दाप उस स्त्रीके मत्ये मढ़ 
रहा है, जब कि वह उससे अज्ञानभावसल एक छोटासा निमित्त- 
क्रारण बनी है. वड़ा कारग॒ ते उस मनुष्यका ही आत्मदाप था । 

(४) "क दृ.न्वित ओर पीड़ित गरीब मरुष्य एक सनन्‍्तके 
आश्रयस चला गया ओर वे सक्ति-्मावक्के साथ उस सब्तकी 
सवा-शुअगा करने लगा । बह रान्त संसार-ट-बागोस विरक्त 
हँ--ये राग पसम्प्ञ हे सम ठुछ बालता या कहेता सर्दी-- 
सदा मोनसे रहता है| उन मनुणप्यकी अपूव सक्तिकंे देयकर 
पिछल भक्त लाग सव॒ दग रह गय ! अरनी भात्तिका उसकी 
भक्तिके आगे नगण्य गिनन लगे और बड़े आदर-सन्कारके साथ 





न 

उस नवागन्तुक भक्तहृदय मनुष्यकोी अपने-अपने घर भोजन 
कराने लगे और उसकी दूसरी भी अनेक आवश्यकताओकी पूर्ति 
बड़े प्रेमफे साथ करने लगे, जिससे वह सुखसे अपना जीवन 
व्यतीत करने लगा और उसका भक्ति-भाव ओर भी दिन पर 
दिन बढ़ने लगा | कभी-कभी वह भक्तिसे विह्ल होकर सस्तके 
चरणोमे गिर पड़ता ओर बड़े ही कम्पित स्वरसे गिड़गिड़ाता 
हुआ कहने लगता--'हे नाथ ! आप ही मुझ दीन-हीनके रक्षक 
है, आप ही मेरे अन्नदाता है, आपने मुके वह भाजन दिया है 
जिससे मेरी जन्म-जन्मान्तरकी भृख मिट गई है। आपके चरण- 
शरणमे आनेसे ही मै सुबी बन गया हूँ, आपने मेरे सारे दु.ख 
मिटा दिये है और मुझ वह दृष्टि प्रदान की है जिससे में अपने- 
को और जगतको भल्ले प्रकार देख सकता हूँ । अब द्याकर इतना 
अनुप्रह और कीजिये कि में जल्दी ही इस संसारके पार हो 
जाऊँ।! यहाँ भक्त-द्वारा सन्‍्तके विषयम जा कुछ कहा गया है 
वैसा उस सन्‍्तने स्वेच्छासे कुछ भी नहीं किया। उसने तो भक्तके 
भोजनादिकी व्यवस्थाके लिये किसीसे संकेत तक भी नहीं किया 
ओर न अपने भोजनमेंसे कभी कोई ग्रास ही उठाकर उसे दिया 
है; फिर भी उसके भोजनादिकी सब व्यवस्था होगई । दूसरे भक्त 
जन स्वयं ही बिना किसीकी प्रेरणाके उसके भोजनादिकी सुव्य- 
वस्था करनेमें प्रवृत्त होगये ओर वैसा करके अपना अहोभाग्य 
समभने लगे | इसी तरह सन्‍्तने उस भक्तकों लक्ष्य करके कोई 
स्नास उपदेश भी नहीं दिया; फिर भी वह भक्त उस सन्‍्तकी दिन- 
चर्या ओर अवाग्विसर्ग ( मौनोपदेशरूप ) मुख-मुद्रादिक परसे 
स्वयं ही उपदेश प्रहण करता रहा और प्रबोधको प्राप्त होगया | 
परन्तु यह सब कुछ घटित होनेसे उस सन्त पुरुपका व्यक्तित्व ही 
प्रधान निमित्त कारण रहा है--भले ही वह कितना ही उदासीन 
क्यो न हो | इसीसे भक्त-द्वारा उसका सारा अय उक्त सन्तपुरुष- 


आय या या हल आम 

को ही दिया गया है । 

इन सब उदाहरणो परस यह बात सहज ही. समभममसे आ 
जानी है कि किसो कायका कर्ता या कारण होनेके लिये यह 
लाजिमी ( अनिवाय ) अथवा ज़रूरी नहीं है कि उसके साथमे 
इच्छा, बुद्धि तथ। प्ररणादिक भी हो, वह उसक बिना भी हा 
सकता हैं ओर हाता हूँ । साथ हो, यह भी स्पष्ट हाजाता है कि 
किसी वस्तुका अपन हाथरस उठाकर देने या किसीका उसके देने 
की प्रेरणा करके अथवा आदेश देकर दिला देनसे ही कोई 
मनुप्य दाता नहों हाता वल्कि ऐसा न करते हुए भी 
दाता होता हैं; जब कि उसक निमित्तस, प्रभावसे आश्रयमे 
रहनस, सम्पकस आनस, कारणका कारण बननस काइ वस्तु 
किसीको प्राप्त होजाती है | ऐसी स्थितिस परमवीतराग श्रीअहैन्ता- 
दिदेयोसे कठ त्वादि-विपयका आरोप व्यर्थ नहीं कहा जा सकता- 
भले ही वे अपन हाथस सीधा किसीका कोई काये न करने हो, 
माहनीय कमंक अभावस उनसे इच्छाका अस्तित्व तक न हो और 
न किसीका उस कायकी प्ररणा या आज्ञा देना ही उनसे बनता 
हो, क्योकि उनके पुस्यस्मरण, चिन्तन, पूजन, भजन, कीतंन, 
स्तवन ओर आराधनस जब पापकर्मोका नाश होता हें, पुण्यक्ी 
वृद्धि ओर आत्माकी विशुद्धि होती हे-जेसा कि पहले स्पष्ट 
किया जा चुका है--तब फिर कौन काय है जो अटका रह जाय?# 
सभी काय मिद्धिको प्राप्त होते है, भमक्तजनोकी मनोकामनाएँ पूरी 
हांती है और इसलिय उन्हें यही कहना पड़ता है कि 'हे भगवन ! 
आपके प्रसादस मेरा यह कार्य सिद्ध होगया |, जैसे कि रसायन 
के प्रसादस आरोग्यका प्राप्त होना कहा जाता है। रसायन ओ पथ 
जिस प्रकार अपना सेवन करने वालेपर प्रसन्न नहीं होती ओर 


पण्यप्रभावात कि कि न भवति'---“पृण्यके प्रभावसे क्या-क्या 
नही होता! ऐसी लोकोरक्ति भी प्रसिद्ध 

न इच्छापूर्वक उसका कोई कार्य ही सिद्ध करती है उसी तरह 
बीतराग भगवान्‌ भी अपने सेवक पर प्रसन्न नहीं होते ओर न 
प्रसन्‍नताके फलस्वरूप इच्छापूर्वक्र उसका कोई कार्य सिद्ध करने- 
का प्रयत्न ही करते है। प्रसन्‍नतापूर्वक सेवन-आराघनके कारण 
ही दोनोंमे--रसायन और वीतरागदेवमे--प्रसन्‍नताका आरोप 
किया जाता है और यह अलंकृत भापाका कथन है। अन्यथा 
दोनोंका कार्य वस्तुस्वभावके वशवर्ती, संयोगोकी अनुकूलताको 
लिय॑ हुए, स्वतः होता है--उसमें किसीकी इच्छा अथवा प्रसन्न- 
तादिकी कोई बात नहीं है । 

यहाँ पर कमसिद्धान्तकी दृष्टिस एक बात ओर प्रकट कर देने 
की है और वह यह कि, ससारी जीव मनसे, वचनसे व कायसे 
जो क्रिया करता हें उससे आत्मामे कम्पन ( हलन-चलन ) होकर 
द्रव्यकमरूप परिणत हुए पुदूगल परमाणुओका आदव्म-प्रवेश होता 
है, जिसे आखब' कहते है| मन-बचन-कायकी यह क्रिया यदि 
शुभ होती है तो उससे शुभकर्मका और अशुभ होती है तो अशुभ 
कर्मका आख्रव होता है | तदनुसार ही बन्ध होता हैं। इस तरह 
कम शुभ-अशुभके भेदस दो भागोंमे बँटा रहता है। शुभ काये 
करनेकी जिसमे प्रकृति ( स्वभाव-शीलता ) होती है उसे शुभकमम 
अथवा पुण्यप्रकति और अशुभ काये करनेकी जिसमे प्रकृति होती 
है उस अशुभकर्म अथवा पापप्रकृति कहते है। शुभाइशुभ भावोकी 
तरतमता और कषायादि परिमाणाकी तीतब्रता-मन्दवादिके कारण 
इन कमप्रकृतियोमे वराबर परिवतन ( उलटफेर ) अथवा सक्रमण 
हुआ करता हैं । जिस समय जिस ग्रकारकी कमंप्रकृतियोंके उदय- 
का प्रावल्‍्य होता है उस समय काय प्रायः उन्हींके अनुरूप निष्पन्न 
होता है। वीतरागदेवकी उपासनाके समय उनके पुण्यगुणोका प्रेम 
पूर्वक स्मरण एवं चिन्तन करने और उनमे अनुराग बढ़ानेस शुभ 
भावों (कुशलपरिणामों) की उत्पत्ति होती है, जिससे इस मलुष्य- 

की पापपरिणति छूटती ओर पुण्यपरिशति उसका स्थान लेती है । 
नतीजा इसका यह होता है कि हमारी पापप्रकृतियोका रस (अजु- 
भाग) सूखता और पुण्यप्रकृतियोंका रस बढ़ता है। पापप्रकृतियों 
का रस सूखने ओर पुण्यप्रक्ृतियोंमे रस बढ़नेसे “अन्तरायकमे 
नामकी प्रकृति, जो कि एक मूल पापप्रकृति है ओर हमारे दान, 
लाभ, भोग, उपभोग ओर वीय॑ ( शक्ति-बल ) में विध्नरूप रहा 
करती हँै--उन्हें होने नहीं देती--वह भग्नरस होकर निर्बल पड़ 
जाती है और हमारे इप्ट कार्यों बाधा पहुँ चानेमें समर्थ नहीं 
रहती । तब हमारे बहुतसे लोकिक प्रयोजन अनायास ही सिद्ध 
होजाते है, बिगडे हुए काम भी सुधर जाते हैं और उन सबका 
श्रेय उक्त उपासनाको ही प्राप्त होता है । इसीसे स्तुति-वन्दनादिको 
इष्टफलकी दाता कहा है; जैसा कि नत्त्वाथेश्लोकवार्तिकादिमें 
डद्धृत एक आचाये महोदयके निम्न वाक्यसे प्रकट है-- 


नेट्ट' विहन्तु' शुभभाव-भग्न-रसप्रकषः प्रभुरन्‍्तरायः । 
तत्कामचागेण गुणानुरागान्नुत्यादिरिशर्थकदा5हंदादेः ॥ 


जब भले प्रकार सम्पन्न हुए स्तुति-वन्दनादि काये इच्ध फल- 
का देनेवांल है ओर वीतरागदेवमे कतृ त्व-विषयका आरोप 
सवेथा असंगत तथा व्यथ नहीं है, बल्कि ऊपरके निर्देशानुसार 
संगत ओर सुघटित है-वे स्वेच्छा-बुद्धि-प्रयत्नादिकी दृष्टिसे 
कर्ता न होते हुए भी निमित्तादिकी दृष्टिसे कर्ता ज़रूर है और 
इसलिये उनके विपयमे अकतोौपनका सबंथा ए्कान्तपक्ष घटित 
नहीं होता; तव उनसे तह्िपयक अथवा ऐसी ग्राथनाओंका किया 
जाना भी असगत नहीं कहा जा सकता जो उनके सम्पर्क तथा 
शरणमे आनेस स्वयं सफल होजाती है अथवा उपासना एवं भक्ति 
के हरा सहज-साध्य होती है । 


२छ समन्तभद्र-विचार-दीपिका 


इस विषयमें स्वामी समन्तभद्रका स्वयभूस्तोत्रगत निम्न 
वाक्य खास तोरसे ध्यानमें लेने योग्य है-- 
स्वदोष-शान्त्या विहितात्म-शान्ति! 
शान्तोबिंधाता शरणं गतानाम्‌ । 
भूयादभव-क्लेश-भयोपशान्त्ये 
शान्तिर्जिनो मे भगवान्‌ शरण्यः ॥ 
इसमे बतलाया है कि वे भगवान्‌ शान्तिजिन मेरेशरण्य है-- 
में उनकी शरण लेता हूँ---जिन्होने अपने दपोकी--अज्ञान, मोह 
तथा राग-द्वेष, काम-क्रोधादि बिकारोकी शान्ति करके आतव्मामे 
परमशान्ति स्थापित की हँ--पूण सुख-स्वरूप स्पाभाविकी स्थिति 
प्राप्त की है--ओर इसलिये ज। शरणागतोंको शान्तिके विधाता है 
--उनमे अपने आत्मप्रभावस दापोकी शान्ति करके शान्ति-सखका 
संचार करने अथवा उन्हें शान्ति-सुयरूप परिणत करनेमे सहायक 
एव निमित्तभत है । अत' (इस शरणागतिके फलस्वरूप) शान्ति 
जिन मेरे ससार-परिश्रमणका अन्त ओर सासारिक क्लेशो तथा 
भयोकी समाप्रिसे कारणभूत हा।वे ।? 
यहाँ शान्ति-जिनकी शरणागतोकी शान्तिका जं। विधाता 
(कर्ता) कहा हँ उसक लिये उनमे किसी इच्छा या तदनुकूल प्रयत्न- 
के आरोप की ज़रूरत नहीं है, वह काय उनके “विहितात्मशान्ति' 
होनेसे स्वयं ही उस प्रकार होजाता हैं जिस प्रकार कि अग्निक 
पास जानसे गर्मीका ओर हिमालय या शीतग्रधान प्रदेशके पास 
पहुँचनेसे सर्दीका संचार अथवा तद्गरप परिणमन स्वय हुआ करता 
हैं ओर उसमे उस अग्नि या हिममय पदाथकी इच्छादिक-जैसा 
कोई कारण नहीं पड़ता । इच्छा ता स्वय एक दोष हैं ओर वह 
उस मोहका परिणाम है जिस स्वय स्वामीजीने उक्त स्तोत्रमे 
“अननन्‍्तदोपाशयविग्रह”' ( ६६ ) बतलाया है। दोषोकी शान्ति 


वीतरागसे प्राथेना क्‍यों ? २४ 

होजानेसे उसका अस्तित्व ही नहीं बनता । और इसलिये अहेन्त 
देवमे बिना इच्छा तथा प्रयत्नवाला करत त्व सुघटित है। इसी 
कतृ त्वको लक्ष्यमे रखकर उन्हे 'शान्तिके विधाता' कहा गया है-- 
इच्छा तथा प्रयत्नवाले कत्‌ त्वकी रृष्टिसे वे उसके विधाता नहीं 
हैं। और इस तरह कठ त्व-विपयसे अनेकान्त चलता है--सर्वथा 
एकान्तपक्ष जैनशासनमे ग्राह्म दी नहीं है । 

यहों प्रसगवश इतना और भी बतला देना उचित जान 
पड़ता है कि उक्त पद्मके ठृतीय चरणमे सांसारिक क्लेशो तथा 
भयोकी शान्तिमे कारणीभूत होनेकी जो प्राथना कीगई हे वह 
जैनी प्रार्थनाका मूलरूप है, जिसका और भी स्पष्ट दश्शन नित्यकी 
प्रार्थनासे प्रयुक्त निम्न प्राचीनतम गाथामे पाया जाता है-- 


दुक्ख-खओ कम्म-खओ ममाहिमरणं च बोहि-लाहो य । 
मम होठ तिजगबंधव ! तव जिणवर चरण-सरणेण ।॥। 
इसमे जा प्राथना की गई हैं उसका रूप यह है कि -हिं 
त्रिजगनके (निर्निमित्त) बन्धु जिनदेव ! आपके चरण-शरणके 
प्रसादस मेरे दुःखोका क्षय, कर्मोका क्षय, समाधिपूर्वक मरण 
ओर सम्यग्दशनादिकका लाभ होबे । इससे यह प्रार्थना एक प्रकार 
से आत्मात्कपंकी भावना हैं ओर इस बातकों सूचित करती है कि 
जिनदेवकी शरण प्राप्त होनेस--प्रसन्‍नतापृवक जिनदेवक चरणग्णों 
का आरावन करनसे--दु-खाका क्षय ओर कर्मोका ज्षयादिक सुख- 
साध्य होता हैं । यद्दी भाव समन्तभद्रकी उक्त प्राथनाका है। 
इसी (भावका लेकर “मतिप्रवकः स्तुव॒ताउस्तु नाथ !” (२४) 
“भवतु ममाउपि भवापशान्तये” (११५) जैसी दूसरी भी अनेक 
प्राथनाएँ कौगई है। परन्तु ये ही प्राथनाएँ जब जिनन्द्रदेवका साक्षान्‌ 


रूपसे कुछ करने-करानके लिये प्ररित करती नहर जान पुड़ती है ता 
वे अलकृत रूपको धारण किये हुए हाती दे प्पक् कर्क प- 

नज्ज््ि्ज्ल्ल लिजना जज 


धारिणी प्रार्थनाओंके स्वयम्भूस्तात्रगत कुछ नमूने इस प्रकार है. 

१, पुनातु चेतो मम नाभिनन्दनः (५) 

२. जिन-पश्रियं मे भगवान्‌ विधत्ताम्‌ (१०) 

३, ममाय॑ ! देयाः शिवतातिमुब्चेः (१५) 

४. प्यात्पविन्नों भगवान्‌ मनो से (७०) 

५, श्रेयसे जिनवष ! प्रसीद नः (७५) 

ये सब प्राथना। चित्त की पवित्र करने, जिनश्री तथा शिव- 
सन्‍्ततिको देने और कल्याण करनेकी याचनाका लिये हुए है, 
आत्मोत्कपे एवं आत्मविकासको लक्ष्य करके की गई है,इनमे असं- 
गतता तथा असंभाव्य जैसी कोई बात नहीं है--सभी जिनेन्द्र- 
देवके सम्पर्क प्रभाव तथा शरणमे आनेसे स्वयं सफल होनेबाली 
अथवा भक्ति-ज्पासनाके द्वारा सहज-साध्य है--ओर इसलिये 
अलंकारकी मापास की गई एक प्रकारकी भावनाएँ ही है। 
वास्तवमे परमवीतरागदेवर्स विवेकीजनकी प्रार्थनाका अर्थ 

देवके समक्ष अपनी भावनाका व्यक्त करना हैं अथवा यो कहिये कि 
अलंकारकी भाषामे मनःकामनाका व्यक्त करके यह प्रकट करना 
है कि 'वह आपके चरण-शरण एवं प्रभावमे रहकर ओर उससे कुछ 
पदाथ पाठ लकर आत्मशक्तिका जाग्रत ण्वं विकसित करता हुआ 
अपनी उस इच्छा कामना या भावनाको पूरा करनेसे समथ होना 
चाहता है । उसका यह आशय कदापि नहीं होता कि बीतराग- 
देव भक्तकी प्राथनास द्रवीभूत होकर अपनी इच्छाशक्ति एवं प्रय- 
त्नाडिका काममे लाते हुए स्वय उसका कोइ काम कर देंगे, अथवा 
दूसरोसे प्रेरणादिके द्वारा करा ढेंगे। ऐसा आशय असंभाव्यको 
संभाग्य बनाने जेसा है और देवके स्वरूपस अनभिज्ञता व्यक्त 
करता है | 

षे 
पुण्य-पापकी व्यवस्था केसे ? 


पुण्य-पापका उपाजेन कैसे होता है--कैसे किसीको पुर्य 
लगता, पाप चढ़ता अथवा पाप-पुण्यका उसके साथ सम्बन्ध 
होता है, यह एक भारी समस्या है, जिसकी हल करनेका बहुतोंने 
प्रयत्न किया है। अधिकांश विचारकजन इस निश्चय पर पहुँचे 
है और उनकी यह एकान्त धारणा हैं कि -दूसरोको दुख देने, 
दुख पहुँचाने, दुखके साधन जुटाने अथवा उनके लिये किसी भी 
तरह दुखका कारण बननेसे नियमत पाप होता है -पापका 
आखव-बन्च होता है; प्रत्युत इसके दूसरोकों सुख देने, सुख 
पहुँचाने, सुख के साधन जुटाने अथवा उनके लिये किसी भी तरह 
सुखका कारण बननेसे नियमत:ः पुणय्र होता है--पुर्यका आखब- 
बन्ध होता है। अपनेको दुस-गुख देन आइिसे पाप-पुण्यके 
बन्धका कोई सम्बन्ध नहीं है ।' 

दूसरोका इस विपयसे यह निश्चय आर यह एकान्त घारणा 
है कि--'अपनेको दुख देने-पहुँचान आदिस निप्रमत. पुण्यापा- 
जन ओर सुख देने आदिस नियमत पापापाजन होता है--दसरो 
के दुख-सुखका पुण्य-पापके बन्धसे को$ सम्बन्ध नहीं है ।' 

स्वामी समन्तभद्गकी दृष्टिम ये दोनो ही विचार ए८ पतक्त निरे 
एकान्तिक होनेसे वस्तुतत्त्व नहीं है, ओर इसलिये उन्होंने इन 
दोनोको सदोप ठहराते हुए पुण्य-पापक्री जा व्यवस्था सूत्ररूपसे 
अपने दिवागम' में (कारिका ६२ से ६४ तक ) दी हैं वह बड़ी ही 
मारमिक तथा रहस्यपूर्ण है। आज इस विचारदीपिकामें वह सब 
ही पाठकोके सामने रक्खी जाती है । 


स्प समन्तभद्र-विचार-दीपिका 


प्रथम पक्षका सदोप ठदराते हुए स्वामीजी लिखते है :-- 
पाएं श्रृवं परे दुःखात्पुण्यं च सुखतो यदि । 
अचेतना5कपायों च बध्येयातां निभिचतः ॥ ६२॥ 

“यदि परमे दुःख्त्पाइनस पापका ओर सुखोत्पादनसे पुण्यका 
हाना निश्चित हें--ऐसा एकानत माना जाय--तो फिर अचतन 
पदा्थे ओर अकपायी (वीतरागी) जीव भी पुण्य-पापस बंधन 
चाहिये; क्योकि वे भी दृसरोमे सुख्व-दुखकी उत्पत्तिके निमित्त - 
कारण होते है ।' 

भसावाथ-जब परसे सुख-दुखका उत्पादन ही पुएय-पापका 
एक मात्र कारण है तो फिर दृव-मलाइ तथा विप-कण्टकादिक 
अचतन पदाथ, जा दूसरोके सुख-दुखके कारण बनते है, पुण्य- 
पापके बन्धकतो क्‍यों नहीं? परन्तु इन्हे कोइ मी पुण्य-पापके 
बन्धकर्ता नहीं मानता --कोटा पैरमे चुभकर दूसरेका दुख उत्पन्न 
करता है, इतन मात्रस उसे कोई पापी नहीं कहता और न पाप- 
फलदायक क्मपरसासु ही उससे आकर चिपटते अथवा बन्धका 
प्राप्त होते है। इसी तरह दृव-मलाई बहुतोकी आनन्द प्रदान 
करते है, परन्तु उनके इस आनन्दसे दृध-मलाई पुण्यात्मा नहीं 
कहे जाते ओर न उनमे पु्य-फलदायक कर्म-परमाणुओका ऐसा 
कोई प्रवेश अथवा सयोग ही होता है जिसका फल उन्हें (दूध- 
मलाइका ) वादका भागना पड़। इससे उक्त ग्कान्त सिद्धान्त 
स्पष्ट सदोप जान पड़ता है । 

यदि यह का जाय कि चतन ही बन्धके योग्य होते है अचेतन 
नहीं, तो फिर कपाय-रहित वीतराशियोके विषयमे आपत्तिको 
केस टाला जायगा ? व भी अनेक प्रकारसे दूसरोके दुख-सुखके 
कारग बनते है। उदाहरणके तोर पर किसो मुसुछुको मुनिरदीक्षा 
देते है ता उसके अनेक सम्बन्बियोको दुख पहुँचता है। शिष्यों 


पुण्य-पापको व्यवस्था केसे ? रू 


तथा जनताको शिक्षा देते है तो उससे उन लोगोंको सुख मिलता 
है। पूणे सावधानीके साथ ईर्यापथ शोधकर चलते हुए भी कभी 
कभी दृष्टिपथसे बाहरका कोई जीव अचानक कृठकर पेर तले आ 
जाता है ओर उनके उस पेरस दबकर मरजाता है। कायोत्सगे- 
पूषेक ध्यानावस्थाम स्थित होने पर भी यदि कोई जीव तेज़ीसे 
चड़ा-चला आकर झनके शरीरस टकरा जाता है और मर जाता 
है तो इस तरह भी उस जीवके मार्ग बाधक होनसे वे उसके 
दुख्वके कारण बनते है। अनेक निर्जितकपाय ऋद्धिधारी वीतरागी 
साधुओके शरीरके स्पशमात्रसे अथवा उनके शरीरका स्पश की 
हुई वायके लगनेसे ही रोगीजन निरोग हाजाते है ओर यशथेष्ठ 
मख्का अनुभव करते है। ऐसे ओर भी बहुतसे प्रकार है जिनमे 
व दूसरोके सुख-दुखके कारण बनते है। यद्वि दूसरोके सुख-दुख- 
का निमित्त कारण बननेसे ही आत्मासे पुस्य-पापका आख्रव-बन्ध 
होता हैं तो फिर ऐसी हालतमे व ऋषाय-रहित साधु कैसे पुरय- 
पापके बन्धनसे बच सकते है? यदि बे भी पुण्य-पापके बन्धनमे 
पड़ते है तो फिर निबेन्ध अथवा मोक्षकी कोई व्यवस्था नहीं बन 
सकती, क्योकि बन्धका मूलकारण कषाय हैं। कहा भी है-- 
“कषायमूलं सकलं हि बन्धनम्‌ ।” “सकषायत्वाज्जीबः कमंणो 
योग्यान पुदूगलानादत्ते स बन्ध ।” और इसलिये अकषायभाव 
मोक्षका कारण हे। जब अकषायभाव भी बन्धका कारण हो 
गया तब मोक्षके लिए कोई कारण नहीं रहता । कारणके अभावमे 
कार्यका अभाव हो जानेसे मोक्षका अभाव ठहरता है। ओर मोक्ष 
के अभावषमें बन्धकी भी कोई व्यवस्था नहीं बन सकती, क्‍योंकि 
बन्ध और मोक्ष जैसे सप्रतिपक्ष धर्म परस्परमे अविनाभाव 
सम्बन्धकों लिये होते है--एकके बिना दूसरेका अस्तित्व बन नहीं 
सकता. यह बात प्रथम लेखमे भले प्रकार स्पष्ट की जा चुकी है। 
है। जब बन्धकी कोई व्यवस्था नहीं बन सकती तब पुण्य-पापके 

बन्धकी कथा ही प्रलापमात्र हो जाती है | अतः चेतन ग्राशियोंकी 
दृष्टिसे सी पुण्य-पापकी उक्त एकान्त-व्यवस्था सदोष है । 

यहाँ पर यदि यह कहा जाय कि उन अकपाय जीवोंके दूसरों 
को सुख-दुख पहुँचानेका कोई संकल्प या अभिप्राय नहीं होता, उस 
प्रकारकी कोई इच्छा नहीं होती ओर न उस विपयमे उनकी कोई 
आसक्ति ही होती है, इसलिये दूसरोके सुख-दुखकी उत्पत्तिसे 
निमित्तकारण होनेसे थे बन्धको प्राप्त नहीं होते, तो फिर दृमरोंमे 
दुःखोत्पादन पापका और सुखोत्पादन पुण्यका हेतु हे, यह एकान्त 
सिद्धान्त फैसे बन सकता है “--अभिप्रायाभावके कारण अन्यत्र 
भी दुखापादनसे पापका और सुखोत्यादनसे पुण्यका वन्ध नहीं 
हो सकेगा, प्रत्युत इसके विरोधी अमभिप्रायके कारण दुःखात्पत्तिस 
पुण्यका और सुखोत्पन्तिसे पापका बन्ध भी होसकेगा । जैसे एक 
डाक्टर सुख पहुँचानेके अभिप्रायसे पूणंसावधानीके साथ फोड़ेका 
ऑपरेशन करता है परन्तु फोड़ेको चीरते समय रोगीको कुछ 
अनिवाय दुःख भी पहुँचाता हे, इस दुःखके पहुँचनेसे डाक्टरको 
पापका वन्ध नहीं होगा इतना ही नहीं, बल्कि उसकी दुखबिरो- 
धनी भावनाके कारण यह दुःख भी पुण्य बन्धका कारण होगा । 
इसी तरह एक मनुष्य क्रपायभावके वशवर्ती होकर दु'ख पहुँचाने 
के अभिश्यसे किसी कुबड़ेकों लात मारता है, लातके लगते ही 
अचानक उसका कुबड़ापन मिट जाता है ओर वह सुखका अनु- 
भव करने लगता हे,कहावत भी हँ--'कुबड़े गुण लात लग गई” 
--तो कुबड़ेके इस सुखानुभवसे लात मारने वालेको पुण्यफलकी 
प्राप्ति नहीं हो सकती--उसे तो अपनी सुखविराधिनी भावनाके 
कारण पाप ही लगेगा । अत' प्रथमपक्ष वालोका यह एकान्त 
सिद्धान्त कि 'परमे सुख-दुखका उत्पादन पुण्य-पापका हेतु हे! 
पूर्णतया सवोप दे, और इसलिये उसे किसी तरह भी वस्तुतत्त्व 
नहीं कह सकते । 

अब दूसरे पक्तको दृषित ठहराते हुए आचार्य महोदय 
लिखते है-- 
पुण्यं भ्रुवं स्वतो दुःखात्पापं च सुखतो यदि । 
वीतरागो मुनिविद्वास्ताभ्यां यु ज्यान्निमित्ततः ॥६३॥ 
यदि अपनेमे दु खोत्पादनसे पुण्यका ओर सुखोत्पादनस 
पापका बन्ध ध.व हे--निश्चितरूपसे होता है एसा एकान्त माना 
जाय, तो फिर वीतराग (कषायरहित) शरीर किद्दान मुनिजन भी 
पुए्य-पापसे बैंधने चाहिये, क्योकि ये भी अपने सुख-दुखकी 
उत्पत्तिके निमित्तकारण होते है । 
भावार्थ--बीतराग और विद्वान मुनिके त्रिकाल-ये।गादिके 
अनुष्ठान-द्वारा कायक्लेशादिरूप दु.खकी ओर तत्त्वज्ञानजन्य 
संतोपलक्षणरूप सुखकी उत्पत्ति होती है । जब अपनमे दुख-सुख 
के उत्पादनसे ही पुण्य-पाप बँधता हे तो फिर ये अकषाय जीव 
पुण्य-पापके बन्धनस कैसे मुक्त रह सकत है? यदि इनके भी पुर्य- 
पापका भ्रव बन्ध होता हे तो फिर पु्य-पापके अभावका कभी 
अवसर नही मिल सकता, ओर न कोई मुक्त हानेके योग्य हो 
सकता हैं--पुण्य-पापरूप दोनो वन्चोके अभावके बिना मुक्ति हाती 
ही नहीं । ओर मुक्तिक बिना यन्धनादिककी भी कोई व्यवस्था 
स्थिर नहीं रह सकती, जसा कि ऊपर बतलाया जा चुका है। यदि 
पुएय-पापके अभाव बिना भी मुक्ति मानी जायगी तो ससतिके-- 
ससार अधवा सांसारिक जीवनके--अभावका प्रसंग आण्गा,जो 
पुण्य-पापकी व्यवस्था माननवालोंमेस किसीको भी इष्ट नहीं है । 
एसी हालतसे आत्म-सुख-दुलके ढ्वारा पाप-पुश्यक वन्धनका यह 
एकान्त सिद्धान्त भी सदोपव हैं । 
यहाँ पर यदि यह कहा जाय कि अपनसे दुख-सुखकी उत्पत्ति 
होने पर भी तस्त्वज्ञानी वीतरागिर्णेके पुर्य-पापका बन्ध इस लिये 

नहीं होता कि उनके दुख-सुखके उत्पादनका अभिप्राय नहीं होता, 
बैसी कोई इच्छा नहीं होती और न उस विषयमे आसक्ति ही होती 
है, तो फिर इससे तो अनेकान्त सिद्धान्तकी ही सिद्धि होती है-- 
उक्त ण्कान्तकी नहीं । अथौत यह नतीजा निकलता है कि अभि- 
प्रायको लिये हुए दुख-सुखका उत्पादन पुण्य-पापका हेतु हे. 
अभिप्रायविद्दीन दुख-सुखका उत्पादन पुण्य-पापका हेतु नहीं है । 

अत' उक्त दोनो एकान्त सिद्धान्त प्रमाणसे बाधित है, इष्टके 
भी विरुद्ध पड़ते है, और इसलिये ठीक नहीं कहे जा सकते । 

इन आपत्तियोसे बचने आठिके कारण जा लाग दोनो 
ण्कान्तोफो अंगीकार करते है, परन्तु स्याद्ादके सिद्धान्तका नहीं 
मानते--अपेक्षा-अनपेक्षाको स्वीकार नहीं करते--अथवा अवा- 
च्यतैकान्तका अवलम्बन लेकर पुर्य-पापकी व्यवस्थाको अब- 
क्तव्य' बतलाते है उनकी मान्यता मे-- 


“विरोधान्नोभयेकात्म्यं स्याद्गाद-न्याय-विद्विषास्‌ | 
चर अप 
अवाच्यतंकान्ते5प्युक्तिनावाच्यमिति युज्यते ॥”? 
इस कारिका (नं० ६४) के द्वारा विरोधादि दूषण देनेके अन- 
न्तर, स्वामी समन्तभद्रने स्व-परस्थ सुख-दुःखादिकी दृष्टिसे 
पुण्य-पापकी जो सम्यक्‌ व्यवस्था अहेन्मतानुसार बतलाई है 
उसकी प्रतिपादक-कारिका इस प्रकार है :-- 
विशुद्धि-संक्लेशाडु' चेत्‌ स्व-परस्थं सुखाउसुखम्‌ । 
कप े 
पुणय-पापास्रवी युक्नौ न चेदू व्यर्थस्तवा5हतः ॥६४५॥ 
इसमें बतलाया है कि--“अहन्तके मतमें सुख-दुख आत्मस्थ हो 
या परस्थ--अपनेको हो या दूसरेको--वह यदि विशुद्धिका अंग 
है तो उस पुण्यास्रवका, संक्लेशका अंग है तो उस पापासत्रवका 
हेतु है, जो युक्त है--साथंक अथवा बन्धचकर है--और यदि 


पुण्य-पापकी व्यवस्था कैसे ? ३३ 





अजी5 कल जजी--> 


विशुद्धि तथा संक्लेश दोनोंमेंसे किसीका अंग नहीं है तो पुण्य- 
पापमेंसे किसीके भी युक्त आखस्रवका--बन्ध-व्यवस्थापक साम्प- 
रायिक आख्रवका--देतु नहीं है। (बन्धाउभावके कारण) वह व्यर्थ 
होता है--उसका कोई फल नहीं । 

यहाँ 'संक्लेश' का अभिपश्राय आते-रौद्रध्यानके परिणामसे 
है--““आते-रौद्र-ध्यानपरिणामः संक्लेश:” ऐसा अकलंकदेवने 
्रध्टशती' टीकामें स्पष्ट लिखा है और श्रीविद्यानन्दने भी उसे 
अष्टसहस्री' में श्रपनाया हे | 'संक्लेश' शब्दके साथ प्रतिपक्त- 
रूपसे प्रयुक्त होनेके कारण विशुद्धि! शब्दका अ्रभिप्राय 'संक्ले- 
शाउभाव' है (“तदभाव: विशुद्धि:” इत्यकलंकः:)--उस क्ञायिक- 
लक्षणा तथा अविनश्वरी परमशुद्धिका श्रभिप्राय नहीं है जो 
निरवशेप-रागादिके श्र भावरूप होती है--उस विशुद्धिमे तो पुण्य- 
पापबन्धके लिये कोई स्थान ही नहीं है। ओर इसलिये विशुद्धिका 
आशय यहाँ आत-रौद्र ध्यानसे रहित शुभपरिणतिका है। वह 
परिणति धर्म्यध्यान तथा शुक्लध्यानके स्वभावकों लिये हुए होती 
है। ऐसी परिणतिके होनेपर द्वी श्रात्मा स्वात्ममे--स्वेस्वरूपमें-- 
स्थितिको प्राप्त होता दे, चाहे वह कितने ही अंशोमे क्यो न हं।। 
इसीसे अकलकदेवने अपनी व्याख्यामे, इस संक्लेशाभावरूप 
विशुद्धिको आत्मनः स्वात्मन्यवस्थानम्‌” रूपस उल्लिखित किया 
है । और इससे यह नतीजा निकलता हे कि उक्त पुण्य-प्रसाधिका 
विशुद्धि आत्माके विकासमें सहायक होती है, जब फ्ि संक्लेश- 
परिणतिमे आत्माका विकास नहीं बन सकता-बवह पाप-प्रसाधि- 
का होनेसे आत्माके अधःपतनका कारण बनती है। इसी लिये 
पुण्यको प्रशस्त और पापको अगप्रशस्त कर्म कहा गया है । 

विशुद्धिके कारण, विशुद्धि के काय और विशुद्धिके स्वभावको 
पविशुद्धिअंग' कहते है। इसी तरह संक्लेशके कारण, संक्लेशके कार्य 
तथा स्वभावको संक्लेशाज्न कहते है | स्व-पर-सुख-दुःख यदि विशु- 

द्विअ्रंगको लिये हुए हाता है तो वह पुर्य-रूप शुभ-बन्धका और 
संक्लेशाइको लिए हुए होता है तो पाप-रूप अशुभबन्धका कारण 
होता है, अन्यथा नहीं । तत्वाथसूत्रमें, “मिथ्यादशेनाउविरतप्रमा- 
_दकषाययोगा बन्धहेतवः” इस सूत्रके द्वारा मिथ्यादशन, अधि- 
रति, प्रमाद, कषाय-योगरूपसे बन्धके जिन कारणोंका निर्देश 
किया है वे सब संक्लेशपरिर्तम ही हैं, क्‍योंकि आतं-रौद्रध्यानरूप 
परिणामोके कारण होनेसे 'संक्लेशाज्न” मे शामिल है; जेसे कि 
हिसादि-क्रिया संक्लेशकाये होनेसे सक्लेशाइ़मे गर्भित है। अतः 
स्वामी समन्तभद्रके इस कथनसे उक्त सूत्रका कोई विरोध नहीं 
है । इसी तरद्द 'कायवाड्मन:कर्म योग:”, 'स आख्वः”, शुभ: 
पुण्यस्याउशुभ: पापस्य” इन तीन सुत्रोके द्वारा शुभकायादि-व्या- 
पारको पुण्यास्वका और अशुभकायादि-व्यापारको पापाखव- 
का जो देतु अ्तिपादित किया है वह कथन भी इसके विरुद्ध 
नहीं पड़ता; क्योंकि कायादि-योगके भी विशुद्धि और 
सक्लेशके कारण-कार्य-स्वभावके द्वारा विशुद्धित्व-संक्लेशन्वकी 
व्यवस्थिति है । संक्लेशके कारण-काय-स्वभाव ऊपर बतलाएं 
जा चुके है; विशुद्धिके कारण सम्यग्दशेनादिक हैं, धम्येध्यान तथा 
शुक्लध्यान उसक्रे स्वभाव है और विशुद्धिपरिणाम उसका काये 
है | ऐसी हालतमें स्व-पर-दुःखकी हतुभूत कायादि-क्रियाएँ यदि 
संक्लेश-कारण-काये-स्वभावको लिए हुए होती है तो बे संक्लेशा- 
जझ्त्वके कारण, विषभक्षणादिरूप कायादिक्रियाआकी तरह,प्राणियों 
को अशुभफलदायक पुदूगर्लोंके सम्बन्धका कारण बनती है; ओर 
यदि विशुद्धि-कारण-कार्य-स्वभावको लिए हुए होती है तो विशु- 
द्भथड्भत्वके कारण, पथ्य आहारादिरूप कायादिक्रियाओंकी तरह, 
प्राशियोके शुभफलदायक पुदुगलोके सम्बन्धका कारण होती है । 
जो शुभफलदायक पुदूगल है वे पुण्यकर्म है,जो अशुभफलदायक 
पुदूगल है वे पापकर्म है, ओर इन पुण्य-पाप-कर्मोंके अनेक भेद्‌ 








पुण्य-पापकी व्यवस्था कैसे ? ३४ 


हैं। इस प्रकार संक्षेपसे इस कारिकामें संपूर्ण शुभाउशुभरूप पुण्य- 
पाप-कर्मोंके आख्रव-बन्धका कारण सूचित किया हैं। इससे पुश्य- 
पापकी व्यवस्था बतलानेके लिये यह कारिका कितनी रहस्यपूरों है, 
इसे विज्ञ पाठक स्वय॑ समझ सकते है। 

सारांश इस सब कथनका इतना ही है कि--सुख और दुख 
दोनों ही, चाहे स्वस्थ हो या परस्थ--अपनेको हों या दूसरोंको-- 
कथ॑चित्‌ पुण्यरूप आख्रव-बन्धके कारण है, विशुद्धिके अंग होनेसे; 
क्थंचित्‌ पापरूप आख्रव-बन्धके कारण है, संक्लेशके अंग होनेसे: 
कथंचित्‌ पुण्य-पाप उभयरूप आस्रव-बन्धके कारण है, क्रमार्पित 
विशुद्धि-संक्लेशके अंग होनेसे; कथंचित्‌ अवक्तव्यरूप है, 
सहापिंत-विशुद्धि-संक्‍लेशके अंग होनेसे । और विशुद्धि-संक्लेश- 
का अग न होने पर दोनों ही बन्धके कारण नहीं है। इस प्रकार 
नय-विवक्षाको लिए हुए अनेकान्तमार्गसे ही पुस्य-पापकी व्यवस्था 
ठीक बैठती है--सर्वथा एकान्तपक्षका आश्रय लनेसे नहीं | एकान्त 
पक्ष सदोष हे; जैसाकि ऊपर बतलाया जाचुका है और इसलिये 
वह पुर्य-पापका सम्यक्‌ व्यवस्थापक नहीं हो सकता। 

